KOMENTE TË PËRGJITHSHME

Mbi raportin e monitorimit të Akademisë së Shkencave 
për vitin 2023
1. Karakteristikat kryesore të shpenzimeve.

Akademia e Shkencave, për vitin 2023, administroi dhe menaxhoi fondet publike sipas një programi të miratuar, e konkretisht:

1. Programi “Veprimtaria Akademike”.
Për 12-mujorin e vitit 2023 situata në lidhje me realizimin e shpenzimeve të buxhetit, krahasuar me planin vjetor me ndryshime, paraqitet si më poshtë:                                                                                                    

                                                                               % e realizimit

                                                                                              kundrejt buxhetit vjetor

1. Programi “Veprimtaria Akademike”                                            
92
Totali i ASH                                                                                 
92
Programi “Veprimtaria Akademike” paraqet një performancë jo shumë të mirë realizimi për shpenzimet e vitit 2023.
Sipas zërave përbërës të shpenzimeve, situata në fund të 12 mujorit e vitit 2023 paraqitet e tillë:

Në lekë
	Veprimtaria Akademike
	Plani me ndryshime
	Fakti
	% e realizimit

	Shpenzime korrente
	202,847,000
	186,891,147
	92

	Shpenzime kapitale
	10,000,000
	9,869,448
	99

	Totali i ASH-së
	212,847,000
	196,760,595
	92


Për shpenzimet korrente ka realizim faktik relativisht normal prej 92% Sa i takon shpenzimeve kapitale, realizimi i tyre ka qenë shumë i mirë, prej 99%.

Në mënyrë të përsëritur kemi vërejtur se ka mungesë në analizën narrative të realizimit apo mos realizimit të produkteve dhe shkaqeve të cilat kanë ndikuar në mos realizimit të secilit prej projekteve/produkteve.
Mungon një argumentim lidhur me realizimin për shpenzimet nga të ardhurat jashtë limitit, por vetëm janë identifikuar në Anekset shoqëruese.
Pra, analiza narrative e Akademisë së shkencave nuk i përmbahet përcaktimeve të Udhëzimit nr. 14 
datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”.
2. Informacion mbi volumin dhe madhësinë e ndryshimit të buxhetit.

Për këtë institucion situata në lidhje me ndryshimet në planifikim gjatë 12 mujorit të vitit 2023, përfshirë këtu buxhetin fillestar dhe buxhetin me ndryshimet e ndodhura gjatë vitit, paraqitet në tabelën e mëposhtme:

                                                                                                                 Në lekë
	Programet
	Buxheti fillestar 
	Buxheti me ndryshime
	Diferenca

	Veprimtaria Akademike
	189,000,000
	212,847,000
	23,847,000

	Totali i ASH
	189,000,000
	212,847,000
	23,847,000


Sikurse shikohet edhe nga tabela me sipër, ka pasur ndryshime në planin e buxhetit të Akademisë së Shkencave për ketë periudhë. Kjo shifër rakordon me shtesën e vendosur në dispozicion për fondin e veçantë prej 300 mijë lekë, shtesës së vendosur në dispozicion të institucionit për përballimin e efektit të rritjes së pagave sipas VKM nr. 325, datë 31.5.2023 “Për miratimin e strukturës së pagave, niveleve të pagave dhe shtesave të tjera mbi pagë të Zëvendësministrit, Funksionarëve të Kabineteve, Perfektit, Nënperfektit, Nëpunësve Civilë dhe Nëpunësve në disa institucione të administratës publike”, të VKM nr. 326, datë 31.5.2023 “Për pagat e punonjësve mbështetës dhe punonjësve të tjerëtë specialiteteve të ndryshme në disa institucione të administratës publike” si edhe shtesa sipas VKM-së nr. 302 datë 17.05.2023 “Për përcaktimin e masës së shpërblimit mujor të përheshëm për titull të anëtarëve të asamblesë së Akademisë së Shkencave”.
3. Komente:
· Raporti i monitorimit të Akademisë së Shkencave është paraqitur në kohë në përputhje me afatet e përcaktuara në udhëzimin nr. 14, datë 30.05.2023 “Për procedurat standarde të monitorimit të buxhetit, për njësitë e qeverisjes qendrore”, por përmbajtaja e saj nuk është sipas përcaktimeve të tij.
· Raporti i monitorimit të ASH është i shoqëruar me anekset e udhëzimit të sipërcituar.
· Në raportin e monitorimit të raportuar nga ASH janë përfshirë informacione shumë të përgjithshme dhe aspak domethënëse lidhur me performacën e këtij institucioni. Nuk rezulton të jepen shpjegime dhe analiza të produkteve dhe objektivave si edhe nuk evidentohen/shpjegohen shkaqet mosarritjes së tyre. Pjesë e relacionit nuk janë bëre edhe të ardhurat dhe sponsorizimet por ato vetëm janë identifikuar në tabelat e gjeneruara nga AFMIS.
· Akademia e Shkencave ka publikuar në faqen e internetit raportin e monitorimit për 12 mujorin e vitit 2023 në linkun :
 https://akad.gov.al/wp-content/uploads/2024/03/Janar-Dhjetor-2023.pdf
